
OPĆINA BELICA

URBROJ: 2109-3-02-26-02
Belica, 28. listopada 2026.

Na temelju članka 40. stavka 3. Zakona o komunalnom gospodarstvu („Narodne novine“, broj 68/18, 110/18, 32/20 i 145/24) i članka 31. Statuta Općine Belica („Službeni glasnik Međimurske županije“, broj 7/21), Općinsko vijeće Općine Belica na 11. sjednici održanoj dana 28.10.2026. donosi
PRAVILNIK
o poslovanju vlastitog pogona

Članak 1.
Ovim Pravilnikom uređuje se unutarnje ustrojstvo Vlastitog pogona za obavljanje komunalnih djelatnosti na području općine Belica (u daljnjem tekstu: Vlastiti pogon), način organizacije poslovanja, broj potrebnih namještenika, opis i popis poslova i radnih zadataka sa stručnim uvjetima potrebnim za obavljanje tih poslova kao i druga pitanja od značaja za njegov rad.
Članak 2.
Pojmovi koji se koriste u ovom Pravilniku, a imaju rodno značenje, odnose se jednako na muški i ženski rod.
Članak 3.
Djelokrug rada Vlastitog pogoda određen je Odlukom o osnivanju Vlastitog pogona za obavljanje komunalnih djelatnosti.

Vlastiti pogon je samostalan u obavljanju komunalnih djelatnosti sukladno zakonu, posebnom zakonu i Odluci o osnivanju vlastitog pogona.

Članak 4.
Vlastitim pogonom upravlja upravitelj Vlastitog pogona.

Upravitelj Vlastitog pogona Općine Belica, kao organizacijske jedinice unutar Jedinstvenog upravnog odjela, je pročelnica Jedinstvenog upravnog odjela.

Članak 5.
Upravitelj pogona organizira i vodi rad Vlastitog pogona, odgovara općinskom načelniku za materijalno  i financijsko poslovanje, kao i za zakonitost rada Vlastitog pogona.
Članak 6.
Upravitelj pogona donosi Godišnji plan i program rada Vlastitog pogona uz prethodnu suglasnost općinskog načelnika.

Godišnji plan i program rada sadrži opći prikaz poslova i zadataka vlastitog pogona, potreban broj izvršitelja za realizaciju programa kao i plan sredstava za  njihovu realizaciju u kalendarskoj godini.
Godišnji plan i program rada donosi se najkasnije do kraja tekuće godine za sljedeću kalendarsku godinu.

Upravitelj Vlastitog pogona dužan je općinskom načelniku podnijeti izvješće o izvršenju Godišnjeg plana i programa rada Vlastitog pogona najkasnije do kraja ožujka tekuće godine za prethodnu kalendarsku godinu.

Članak 7.
Upravitelj može planirati izdatke samo do iznosa utvrđenih proračunom Općine Belica.

Ugovore s fizičkim i pravnim osobama Upravitelj može zaključiti isključivo uz prethodnu suglasnost i na temelju ovlasti općinskog načelnika.

Na prava, obaveze i odgovornosti, kao i druga pitanja u vezi s radom upravitelja Vlastitog pogona te ostalih zaposlenika Vlastitog pogona, a koja nisu uređena ovim Pravilnikom, primjenjuju se odredne zakona kojima se uređuju radni odnosi službenika i namještenika u jedinicama lokalne i  područne (regionalne) samouprave.

Članak 8.

Poslove Vlastitog pogona obavljaju namještenici prema opisu poslova utvrđenom Pravilnikom o unutarnjem redu Jedinstvenog upravnog odjela Općine Belica, kojim su definirani nazivi radnih mjesta s opisom poslova, stručnim i drugim uvjetima za obavljanje poslova pojedinog radnog mjesta te potreban broj izvršitelja.
Članak 9.
Ovaj Pravilnik stupa na snagu osmi dan od dana objave u Službenom glasniku Međimurske županije.
Predsjednica vijeća

Jelena Krznar

